દિવાળી જેવા તહેવારોમાં મિઠાઈનો સૌથી વધારે ઉપયોગ થાય છએ. એટલે, વધારે વેપાર કરી લેવા માટે ઘણા સમય પહેલાં મિઠાઈ બનાવીને મૂકી રાખવાની ઘણા વેપારીઓ પેરવી કરતાં હોય છે. કેટલાંય વેપારી હલકીકક્ષાના ખાદ્યપદાર્થનો ઉપયોગ કરીને પણ મિઠાઈ બનાવીને રાતોરાત રૂપિયા રળી લેવાનો ઇરાદો પાર પાડતા હોય છે. આવા મલિન ઇરાદાઓ ઉપર અંકુશ આવે તે માટે પાલિકાના ફૂડવિભાગે દિવાળીના દિવસો શરૂ થાય તે પહેલાં સપાટો બોલાવવા માંડ્યો છે. શુક્રવારે ફરસાણવાળાઓ ઉપર ભીંસ વધાર્યા પછી શનિવારે મિઠાઈવાળાઓ ઉપર તવાઈ આવી હતી.